






Tiberio Madonna (Italio) 


L 


La petaloj de la rozoj 
falos diseriĝantaj 

sur la herbon sekigitan 
de l” suno. 

En angulo de la herbejo 
la formikoj en vico 
forportas papilion 
pecon post peco. 

Ĉe la bazo de l” platano 
nuda de aŭtuno 

la delikataj membroj 

de l” eta pasero 

rabataj de muŝoj 

kaj hororaj vermoj. 

La verdo brilanta 

de folioj freŝaj kaj glataj 
ŝrumpas rigidiĝanta 

en raspan brunon 

kiu pikas la brunon 

de l!” tero frosta. 

La uraganoj senkompataj 
furiozantaj sur la mondo 
similas al tiuj 

kiuj agitiĝas 

en l” animoj malviglaj 
de la koroj sangantaj. 
Kaj la sango 

fluas torente 

inter ŝtonoj kaj fragmentoj 
de la amoj rompitaj. 
Varmo kaj sekeco 
kuniĝas por soifigi 


sa MIA 

tiujn samajn vivojn 


kiujn pluvo kaj neĝo 
kuniĝos por frostigi. 

La kotaj padoj 
enbrakigas la piedojn nudajn 
de l” viktimoj 

de cunamoj kaj tertremoj 
dum la fulmoj 

lumaj kaj blindaj 
bruligas l” arbojn 

kaj la gajecon. 

La kuroj anheligaj 

kaj terurplenaj 

de la mildaj gazeloj 
ĉasataj de la leonoj 
finiĝos 

eble neniam. 

Kaj la kuro senpaŭza 

de l” universo 

finigos ĝin glutita 

de l” terura nigra truo. 


Starante 

ĉe l” fenestro de la vivo 
mi observas senespere 

la kruelecon de l” naturo 
presitan 

per lafo de vulkano 

sur la flugiloj de l” revoj. 


Maria Nazarĉ Laroca (Brazilo) 


Vopunkto 


Kiel fiŝoj somnambulaj, 
dubantaj pri l' oceano, 


ni kuŝas mergitaj 

en la materi” trompiĝo 
senmaskigita longe 


de I” kvantumteorio. 


Spiritaj estuloj, 
el densigita lumo, 
ni ĝuas la nudan dormon 


de la sensoplezuroj. 


La universo tiel grandas, 
kiel nia egoismo fia 


el fiera vanteco ... 


Sed jen ni teruritaj 

de la ombro de l” morto, 
denove forgesintaj, 

ke la Vivo ne mortas; 


ĝi nur renoviĝas! 


lam ni elkarniĝos, 
sed ni neniam mortos! 
Juiz de Fora, 01/05/2019. 


Rita Mkrtĉjan (Armenio) 


CL 


Mi ne povas kompreni la homojn, 

Pri la kulpo diskutas, decidas, 

Nur informaj ciferoj por iuj 

Eĉ la agojn kruelajn pravigas. 

Mi ne povas kompreni la vivon, 

Ne kutimas kaj paco, kaj amo, 

La sufero plenigis la marojn 

“Ŝtormas” homa malam kiel flamo. 

Mi ne povas kompreni la koron 

Ĝi doloras, tagiĝo malhela, 

Ĉies viv' kiel gutoj de sango 

Ploras tero kaj griza ĉielo. 
P.S. Ne gravas pasinteco, la historio ĉiujn juĝos, 
gravas la popolo, kiu ne impetis al milito, al senkulpaj 
mortoj, kiu dum tuta sia ekzisto celis vivi en paco, kun 


paco! 


penseo 


Brakumu min, la aŭtuno, 
Ni ofte iĝas tre malfortaj, 
Vi kantu vian tristan kanton 
Kaj diru poezian vorton. 
Vi ploru per la pluv” abunda 
Vi kriu per la brua vento, 
Anim” vundita vin alvokas 
Vi kvietigu miajn sentojn. 
Sur vangoj— via frosta spiro, 
Aromo de sopiraj floroj, 
Brakumu min, la aŭtuno, 
Ne lasu en soleco koron. 
Kiel amiko el Juneco 
Vi fremda estas kaj la sama 
Vi helpu min, la aŭtuno 
Espero lasta, lasta amo. 
kkk sek 
De iu tempo mi kolektas pensojn 
Diverskoloraj, kiel la naturo, 
Kiel ĉiel” somera sunaj, helaj 
Kaj tristaj, grizaj kiel la nebulo. 
La pensoj pri doloro propra aŭ fremda, 
Pri maljusteco, kiu ofte venkas, 
Pri bonaj homoj, kiuj ne malmultas 
Kaj pri espero, kiu ĉiam restas. 
Mi lokas, fermas pensojn en la keston, 
Sed ili buntas kaj protestas, 
La nova tago mateniĝas 


Kaj... novajn pensojn mi kolektas. 
Wally Du Temple (Kanado) 


Forglitos Urboj, Pri la urba 


fiziko de glaciglitoj 
Pro degelo forglitos Londono ŝajne 
Manhatan, Mumbaj, Pacifikaj insuloj ajne 
Ili forglitos maren post diskreviĝo de 
polusglaĉeroj 
Kiam montsupraj glaĉeroj iĝas glaciriveroj 
Pro aŭtoj, aviadiloj, industrioj, polucioj, avidaj 
homoj, kaj egooj 
Forglitos glacio kaj loĝkvartaloj de Islando. 
Degelos, kaj forglitos la glaciejoj de 
Groenlando 

Ĝis akvo inundas nazotruojn niajn, 

Kiam digoj, kaj domfostoj ne pli utilos. 

Teruloj sen tero naĝos kiel fiŝoj 

Inter la rubaj flosaĵoj de dronantaj metropoloj. 

Forglitos Ateno, Rangun, Vankuvero 

Ĉielskrapuloj pinte restos kiel hompostsignoj 

Sen vivaj kaj kadukaj kiel la detruita regno de 
'Ozymandias' 

Ĝis nenio plia restas kaj ĉirkaŭe 

Nur la blua maro etendiĝas ĝis la horizonto. 

Sube restos fabelaj rakontoj de iamo 

Kiel imagoj pri Atlantido subakviĝinta 

Literaturo, arkitekturo, belarto, ĉu vere estis? 

Ĉu io leviĝos denove kiel feto el la fekunda 


utero de la maro? 


Farto go hb ma 


Tial mi mankaptas la lofan flankon. 

Sub la vela bumo amordezirantaj gevelantoj 

Sin tenas tenere amkarese. 

Dume ŝaŭma blankakvo inundas la ŝipkorpon. 

La svingkilo vibresone murmurigas la 
ŝipdekon. 

Videble la amdeziraj korpoj de miaj 
samŝipanoj tremblas 

Sinalkroĉantaj unu la alian je fervoro 
ekstazega. 

Meze de tempesto miaj okuloj kaj buŝo gapas! 

Ek la stirilo forte rezistas kontroladon. 

Ne estas tempo ferli, katastrofo ekvenos. 

Sub vela bumo viro levas sian korpon sur 
virinon 

Korpoj artropode etendiĝas arde seksdezire 

Kaj nun la irisa orkoloro ŝanceliĝas 

Paro da libeloj blu-arĝent-oraj 

Ŝvebantaj je flugiloj diafanaj 

Kopulacias amtutplene surbume! 

Ho ve! Boato renversiĝas. 

Mi naĝas. 

La paro 

Supren ĵetitaj 

Je ok flugiloj 


penseo 


Finfike sorantaj! 





Siv Burell (Svedio) 


$i (in ŭŭi.ĝ 9 € 


Kara infano, vi havas 





mondon kiu tute ampleksas 
NUN, ne TIAM, kaj vi savas 
la momenton, kiu perpleksas 
nin — la "saĝaj plenkreskuloj". 


Konstrui, malkonstrui 

ridi aŭ plori 

Ni la kapojn povas skui 
enigmon esplori: 

Kiel vi havas tiom da energi” 


Tion fakte ne havas ni. 


Forsuĉi la polvon 

Jen granda plezur” ! 

sed ĉu vi havas la solvon 
de malinteres” , 


kiam vi havos dekses ? 
Mi protestas kontraŭ ĉio: 
la eterna pluvado 

la sanstato de kamarado 
la dura vento 

mia malbona sento 


ke folioj abundas sur nia korto 
ke mankas al mi forto 


Se ĉiam estus ja sunlum” 
kaj rido kaj ankaŭ ŝercum” 
ĉu ni tute do komprenis 

Eble donas suferad” 
humilecon pri traktad” 
de kunvivantoj kaj medi” 


revenu la feliĉ” al vi ! 


Lasu la protestojn 
aranĝu ĝojajn festojn! 


Ankoraŭ lomete! 


Pluku ankoraŭ kelkajn frambojn, 
forprenu la fiherbojn 

provi la falĉilon, eble mi volas, 
pluki laktukojn, maldensigi anetojn. 
Baldaŭ mi estos preta 

Atendu! 

Atendu! 

La kamparo estas dolĉega. 

La urbo ĉiam restas. 

Atendu! 

Atendu! 

Mi volas ĝui kvieton 

kaj forgesi la tempon! 


Heine (1797-1856) 


Sliskeso- 





Jen praas la fabelarbar'. 
Odoras tilie flore. 
La tre mirinda lunbizar' 


ensorĉas min enkore. 
Dum iris mi, la promenant', 


eksonis en la alto 


trilanta najtingala kant' 

penseo 
pri am' kaj amekzalto. 


Pri am' ĝi kantis kaj dolor', 

pri larmoj kaj pri ridoj, 

jubile malgaje, singulte el kor'. 
Relevis sin revaj idoj. 


Mi iris plu kaj jen en hel' 
montriĝis dum la halto 

en senarbej' do la kastel', 
frontonoj en granda alto. 


Riglitaj fenestroj ĉie ĉi, 
funebro kaj kvieto. 
Laŭŝajne loĝis Mort' en ĝi 
en trista murdiskreto. 


Jen ĉe l' pordego kuŝis Sfinks', 
ĥimero de tim' kaj amflamoj, 
laŭ korp' kaj piedoj leon', 


laŭ in' la kap' kaj mamoj. 


Belega in', la blanka vid' 
aludis vilan avidon. 

La mutaj lipoj tordis sin, 
ridetis jese senbridon. 


La najtingal' belkantis tre, 
ne povis mi plu disti, 
kaj kiam mi kisis vizaĝen ŝin, 


ne povis mi plu rezisti. 


Fariĝis vivanta la marmoraĵ', 
la ŝton' komencis ĝemi. 
Ŝi suĉis la kisojn de mia ard', 


volupte ekis tremi. 


Ŝi ne plu lasis spiri min, 
je l' fin' voluptavide 


AtAS As 


leone ungege senbride. 


Tre dolĉa torturo, beatiga ve'! 
Doloro kaj ĝu' senmezure! 

Kaj dum ŝia buŝ' min kisis kun ĝoj', 


min vundis ungegoj terure. 


La najtingalkant': „Ho, bela Sfinks'! 
Ho, kara, pro kio l' intrigo, 
ke miksas sin kun mortotorment' 


ĉe Vi la beatigo? 


Ho, bela Sfinks'! Ho, solvu do 
la kaŭzon de tiaj faroj! 
Cerbumis longe mi pri ĝi, 
ja eĉ dum mil da jaroj.“ 
el Novaj poemoj / Nova printempo 
Tradukis 
EF muj : 
p Hans-Georg Kaiser 


(Germanio) 


Mimoza Ahmeti 


Sur la lito de la senfino mi kuŝas 





Kie la kialoj malaperis kiel realaj estaĵoj, 
Eĉ ankaŭ la homoj... 


Mi mortos sur ĉi tiu lito, feliĉa, 
Ke mi sukcesis ja kuŝi 
Post la sklaveca laciĝo. 


Mi estas hardita ŝnuro 

Belece. 

Sed, ĉio estas envana: 

La floroj, la birdoj, la subtila herbo- 
Ne gravaj signoj tiuj 

Por respondi al nia ĝojo 

Kiu estas 

Ete malgranda. 


Savita el materio kaj formo, 
Sur la lito de la senfino mi kuŝas. 


Montrita en la animo, 


penseo 


(La peko apenaŭ kaptas la animon, ĉu vi 


rimarkas) 


Kial mi ne estas? Kial mi ne venas? 

Ĉu vin ne okazis io pro mi 

Ĉu ĝuste nun? 

Kaj kion mi ekspektas sur ĉi tiu lito, kuŝante 
ekde tiom longe? 

Nenion, krom mia pereo. 


Pereo. 


Ho, lumo de la blanka papero, 
Skribas sur vi la homo de la mallumo. 
El la sterila virgeco eliĝinta 

Kiu pli nigra ol la nokto estas. 

Nude la homo, 

La raspitan veston de la virtuo 
Forĵetis. 


Ne malestimu, blankeco de la papero, ne 
elsputu per lumo 

La obskuron de lia spirito, brilanta kiel 
smeraldo 

Ne haltigu ke ĝi malpurigu per la ties likva 
animo 

Kiu sangodoras, 

Al ĉi tiu gracilo, kiu viro fariĝis. 


Kun freŝaj muskoloj de la malriĉeco. 
Ĉi tiun masklan ĝermon, kiu ankoraŭ burĝone 
tremas 


Ĉar la tero estas elĉerpita... 


Detruita subkonscio... 

Ĉi tiu knabo, ĉi tiu viro 

Kiu vin hontigas, 

Kiun la peko per floroj piedmane liginta estas, 
Por pretigi lin por la transa mondo... 


Li estas ankaŭ tiun mondon vidinta, 
Ĉiujn mondojn li estas vidinta. 
La homojn estintajn kaj foririntajn, 


Tiujn vivantajn kaj por foriri naskiĝantajn. 

Ah-ojn de la vivo, stinkojn de la morto, 
La florantajn junulujn, krucigitajn... 


Ci tiu knabo, ĉi tiu viro, ĉi tiu malpura 
virgeco, 


Kiel Dio travivis. 


Nun ridetas, dum piedpremis 

La raspitan, virtuan veston. 

Nude, je ĉirkaŭpreno de la morto ĉirkaŭ la 
kolo 

Estas natura. 

Tiom. Kaj ne plu. 


Ĉio finiĝas por komenci denove ĉi tie. 
Ĉio mortas por leviĝi en ĉi tiu punkto. 
La vivo lumigas en la brilo de la falo. 


Ho, lumo de la blanka papero, 

Skribis sur vi la homo de ĉiuj mallumoj. 

Elalbanigis 

Bardhyl Senimi 
(Albanio) 





Ĉina Antikva Poezio 
Su Zhe (1039-1112) 
Aŭtunmeza festo en Xuzhou 


—laŭ melodio Preludo de akva melodio 


Tre longe mi ne vidas vin, 

sep aŭtunmezaj festoj jam forpasis. 
Lastjare hodiaŭe en lun-ilumin” 

mi sola sidis jen kun ĉagrenpleno. 
Mi ne atendas, ke hodiaŭ sen deprim” 
ni flosas ŝipe sur rivero sub la monto, 
kantante kaj distrante nin 

per flutoj kaj tamburo. 

Sovaĝanseroj panikiĝas, 

forflugas tuj al malproksim”. 


n-ro 350 penseo 


La gastoj en la ŝipo estas 
vestitaj lukse, bele. 

Sed lun” rifuzis resti plue 

kun ni kaj jam falsinkis ŝtele. 
Hodiaŭ nokte ni orgias ĝoje, 
dum morgaŭ mi solece surrivere 
surŝipe loĝos, akompane 

de spleno kaj ĉagren” mizere. 
Vole ne vole mi nur versas 


sur alta turo malespere. 
Li Zhiyi (1038-1117) 


—laŭ melodio Aŭguristo 
Mi loĝas jen ĉe unu fino de l” river”, 
kaj vi ĉe la alia, ho, amato mia. 
tagnokte mi sopiras al vi kun sincer”, 
sed ni ne povas vidi unu al l” alia 


eĉ se ni trinkas el la sama akvo-sfer”. 


Kiam la rivero ĉesus flui for? 

Kiam mia sopirem” finiĝos jam? 
Mi deziras, ke vi havas min en kor”, 
kiel mi vin korinklinu per la am”, 


kaj ne min vanigu ja en ĉiu hor”. 
Zhang Shunmin (?-?) 
Surskribo pri Yueyang-turo 


—laŭ melodio F/orvendistino 
Folioj falas sur la monto, 

lagakvo kunfandiĝas kun ĉielo 

ĉe la nebula horizonto. 

La kantistin” plenigas tason 

per vino, kun kaŝita rido-ondo. 
Ĉifoje mi ne iros okcidenten 

por devplenumi ĉe la fronto. 

Ne kantu, ho knabino, la kanzonon 


pri adiaŭo por venonta re-renkonto. 


Apogante min sur balustrado 

de alta turo, mi rigardas en ebrio. 
Ĉielo palas, kaj trankvilas nuboj, 
Jen tio pelas min al la racio. 


Cu iu povus ja reveni laŭ la vojo 

de l” ekzilitoj jen en agonio? 
Turnante mian kapon mi direktas 
rigardon al la fajroruĝa horizonto, 
kie forlasis mi !” ĉefurbon de la 


imperio. 


Shu Dan (1041-1104) 


~l amiko 


—laŭ melodio Belulino Yu 
Lotusfloroj falas tute, 
verda akv” spegulas la ĉielon. 
Ĉe vespero vent” krispigas 
akvsurfacon, levas ondmantelon. 
Paroj da hirundoj flugas 
Jen en nuban gelon. 
Sola mi ascendas turon etan 


kaj rigardas foran belon. 


La banala vivo ĉiam 

alkrociĝas al la tas” de vin”. 
Neĝo jam plenkovras vojojn 

al ĉefurb” ĝis blanka fin”. 

Certas mi, ke la amikoj en la foro 
ja suriros altan turon, min 
fiksrigardos kaj donacos al mi 
branĉon kun prunfloroj ja el 


malproksim”. 


Huang Chang (1044-1130) 


Konkurso de drakbontoj 


—laŭ melodio Mallongigita melodio magnolia 
Kun ruĝaj flagoj alt-levitaj 
la drakboatoj startas per akv-tondo 
el sabla benko plena Je salikoj. 
Tamburoj bruas kiel tondro 
printempa el ĉielo hela. 
Vetkuras ili sur la ondo 
direkte al la fumnebula fronto. 


Ĝojkrioj, ovacioj de spektantoj 


penseo 


la teron skuas vere. 

La drakboata antaŭanto montras 
batalspiriton preman ja konkere. 
Ĉe l” okcident” de luksa domo 
la drakboato-ĉampion” fiere 
revenas ja triumfe senŝancele. 


elĉinigis 


4. Vejdo (Ĉinio) 


Qiu Wei (? - ?) 


Ne trovi la ermiton en l” Okcidenta 
Monto 

De sube l” voj” ascendas tridek liojn, 
sur monta supro ĥato sin prezentas. 
Ne estas servoknabo ĉe la pordo, 
skrib- kaj te-tabloj ene nur silentas. 
La mastro aŭ eliras per la ĉaro, 
aŭ ĉe aŭtuna akvo fiŝojn hokas. 
Mi perdis la okazon lin viziti 
kun kulto, kiun mi en koro lokas. 
En nova pluv” la verdaj herboj freŝas, 
vespere l” pinoj ĉe l” fenestr” 
murmuras. 
En tia kvietejo, kie decas 
purigi la animon, mi plezuras. 
Malhavas mi honoron vin renkonti, 
la zeno tamen iluminis min. 
Ĝuinte jam, de l” monto mi descendas. 


Kial mi devus nepre vidi vin? 


Li Qi (?- ?) 


Gardado ĉe landlimo 


Tage sur mont” gardistoj rigardas signalfajron, 
vespere la ĉevalojn trinkigas ĉe l” rivero. 

En sabloŝtormo klakas frapilo en mallumo, 
kiel la ĝema tono de bivo en tenebro. 


Vastega nebulnubo vualas urbajn murojn, 
pluvo kaj neĝo kovras dezerton en tumulto. 
Sovaĝanseroj nokte traflugas vekriante, 


ĉiu el la tataroj lamentas kun larm-multo. 

Blokiĝas vojo, kiu direktas sin al hejmo, 
soldatoj generalon nur sekvas en penego. 
Kadavroj ĉiujare dismetas sin sur kampo, 


sed kio alvenigas tributon nur por regno. 


Versoj lau antikva stilo 


De juneco viro migras norde, 








havas la aspiron pri batalo. 

Li ne ŝparas la staturon altan 
por landlimon gardi sur ĉevalo. 
Pro impona barbo lia, kun li 


ne aŭdacas lukti la rivalo. 


Sur montaro flava peze flosas blankaj nuboj, 
rehejmiĝ” ne eblas por soldatoj sen merito. 
Estas virineto dekkvin-jara el hejmlando, 
kiu lertas je bivlud” kaj danc” en eskvizito. 
Nun ŝi ludas flut-arion “Elir” el Pasejo”, 

ke ploregas tri armeoj fronte al milito. 


Elĉinigis 





Minosun (Ĉinio) 


Chuang2 


ĈAPITRO DUDEK-TRIA 


Cengsang Chu 


$23-03 
La homo, en kiu regas granda paco, 





disradias ĉielan lumon. Li eligas ĉielan lumon, 
kaj en li ĉiu homo vidas homon kaj ĉiu estaĵo 
vidas estaĵon. Tiu, kiu sin kulturas, havas 
konstantan naturon; tiu, kiu havas konstantan 
naturon, ĝuas ĉies serĉatecon kaj estas helpata 
de la ĉielo. Tiu, kiu ĝuas ĉies serĉatecon, estas 
nomata homo de la naturo; tiu, kiu estas 


helpata de la ĉielo, estas nomata filo de la 


penseo 


naturo. 
$23-04 

Ĉu tiu, kiu penas lerni, celas lerni kion li 
ne povas lerni? Ĉu tiu, kiu penas plenumi, 
celas plenumi kion li ne povas plenumi? Ĉu 
tiu, kiu penas argumenti, celas argumenti pri 
tio, kion li ne povas priargumenti? 

Sekve, tiu, kiu scias halti ĉe tio, kion li ne 
povas kompreni, atingas perfektecon; tiu, kiu 
ne scias halti ĉe tio, kion li ne povas kompreni, 
difektas sian denaskan naturon. 
$23-05 

Konservu vian sanon helpe de ĉiuj estaĵoj 
de la mondo; nutru vian spiriton per retenitaj 
pensoj; kulturu vian menson interne por lukti 
kun la eksteraj estaĵoj. Se vi Jam atingis tiujn 
ĉi tri kaj tamen ankoraŭ estas turmentata de 
diversaj malfeliĉoj, tio ŝuldas al la funkciado 
de la ĉielo, ne de la homo mem. Tio ne influos 
vian virton, nek perturbos vian menson. Vi 
devas lerni regi vian menson, ke vi regu ĝin 
nekonscie anstataŭ konscie. 

Se vi elmontras tion, kion vi mem ne 
povas regi en Vi, Vi elmontras vian menson ne 
en ĝusta maniero. Se vi obstine tenas eksterajn 
estaĵojn en via menso, Vi perdas vian denaskan 
naturon. Tiu, kiu malkaŝe faras malbonon, 
estas kondamnita de la popolo; tiu, kiu kaŝe 
faras malbonon, estas kondamnita de sia 
konscienco. Tiu, kiu povas vizaĝi al la homoj 
kaj al sia propra konscienco kun trankvila 
menso, povas iradi sola sen timo. 

Tiu, kiu agas laŭ sia interno, ne zorgas pri 
la famo, nek pri la postesignoj de siaj agoj; tiu, 
kiu agas laŭ la ekstero, celas la famon kaj la 
riĉaĵon. Tiu, kiu ne zorgas pri la famo, nek pri 
la postesignoj de siaj agoj, estas mense simpla 
sed havas aŭreolon ĉirkaŭ si; tiu, kiu celas la 
famon kaj la riĉaĵon, estas nur komercisto — 
lia maltrankvilo estas evidenta kvankam li alte 
pensas pri si mem. 

Tiu, kiu ĉiam konformigas sin al la 
eksteraj estaĵoj, vivas en harmonio kun ili; tiu, 


kiu ne konformigas sin al la eksteraj estaĵoj, 

ne toleras eĉ sin mem, por ne paroli pri tolero 
al aliaj. Tiu, kiu ne toleras aliajn, havas 
neniajn amikojn ĉirkaŭ si; tiu, kiu havas 
neniajn amikojn ĉirkaŭ si, estas forĵetita de la 
socio. 

Nenia armilo estas pli akra ol la volo. Eĉ 
la plej akra glavo estas malsupera al la volo. 
Nenia vundo estas pli grava, ol tio, kio estas 
farita de la jino kaj la jango; ili estas ĉie en la 
mondo. La jino kaj la jango mem ne vundas 
homojn. Estas la homa volo, kiu ilin pelas. 
$23-06 

La Taŭo trapenetras ĉion kaj ĉien. Divido 
kondukas al kompletiĝo, kaj kompletiĝo 
kondukas al detruo. Oni malŝatas dividon, ĉar 
oni, vidante partojn, volas kompletecon; oni 
ankaŭ 
posedante kompletecon, volas ankoraŭ pli 


malŝatas kompletiĝon, ĉar oni, 


perfektan kompletecon. Tiu, kies spirito 
forlasas lian fizikan formon kaj ne revenas, 
estas fantomo; tiu, kies spirito forlasas lian 
fizikan formon kaj trovas alian loĝejon, estas 
mortinta. Tiu, kies denaska naturo estas 


pereinta sed kies fizika formo «ankoraŭ 
ekzistas, estas ne pli ol fantomo. Li estas en 
trankvileco nur tiam, kiam li sekvas la 
senforman Taŭon per sia fizika formo. 

La Taŭo venas de nenie kaj iras al nenie. 
Ĝi estas substanca, sed ĝi restas en neniu 
difinita loko. Ĝi ekzistas de ĉiam, havante 
nenian komencon, nek finon. La estaĵoj venas 
el tio, kio havas neniajn aperturojn, sed estas 
substanca. Tio, kio estas substanca kaj tamen 
restas en nenia difinita loko, estas la spaco. 
Tio, kio ekzistas de ĉiam, havante nenian 
komencon, nek finon, estas la tempo. Estas 
naskiĝo kaj estas morto; estas eliro kaj estas 
eniro. La loko, el kiu la estaĵoj eliras kaj eniras, 
havas nenian fizikan formon. Tio estas nomata 
la ĉiela pordo, kiu estas la neekzisto. Ĉiuj 
estaĵoj en la mondo eliras el la neekzisto. La 
ekzisto ne povas eliri el la ekzisto. Ĝi povas 
eliri nur el la neekzisto, tee. la absoluta 


nenieco. Jen kie la saĝuloj loĝas. 


penseo 


$23-07 

La antikvuloj atingis la plej altan sciadon 
en iuj rilatoj. En kiuj rilatoj do ili atingis la 
plej altan sciadon? Troviĝas iuj, kiuj opiniis, 
ke ekzistis ankoraŭ nenio ekde la komenco — 
tio ĉi estas la ekstrema vidpunkto, la absoluta 
vidpunkto. Troviĝis aliaj, kiuj opiniis, ke 
ekzistis estaĵoj ekde la komenco. Ili rigardis la 
naskiĝon kiel perdon kaj la morton kiel 
revenon. Sekve la estaĵoj jam havis distingojn 
inter si. Troviĝis ankoraŭ aliaj, kiuj opiniis, ke 
la komenco de la mondo estis la neekzisto aŭ 
la nenieco, el kiu estiĝis la vivo, kiu baldaŭ 
turniĝis en morton. Ili rigardis la neekziston 
kiel la kapon, la vivon kiel la trunkon, kaj la 
morton kiel la kokcigon. Mi amikiĝos kun tiuj, 
kiuj scias, ke la neekzisto, la vivo kaj la morto 
havas saman originon. Tiuj ĉi tri estas 
diferencaj inter si, sed ili ĉiuj apartenas al la 
sama familio — la Taŭo. Tio estas same kiel la 
Zhao-anoj kaj la Jing-anoj, kiuj estis fame 
konataj per siaj rangoj, kaj la Jia-anoj, kiuj 
estis fame konataj per sia teritorio. Ili ĉiuj 
apartenis al la sama klano en la regno Chu, 
kvankam ili 


nomojn. 


portis malsamajn familiajn 


Elĉinigis 


Wang Chongfang 

Jadranka Miric (Serbio) 


ME. Post oluGaperis ĉielarko 


—laŭ ĉinesko Sopir-al-sudo“ 
Malfrua 
aŭtuno freŝas. 


Post sufoka somero 

profunda spiro plaĉas. 
Tial ni ĝojas. 


Tenere 

svingiĝas branĉet'. 
Kveras blanka kolombet'. 
Gajas birdoj en kvartet”. 
Bruas ĉi parket'. 


Susure 

falas foliar”. 

Vento ŝtelas iuj, 

por ke dancu en la par” 


super ĉi montar”. 


Rapide 

fluis riveret”. 

Mire ĝi aspektas, eĉ 
bluas. Spegulas nubet'. 
Surfaca perfekt'. 


Salikej” 
riverborde. Nek 
unu libelo flirtas. 


Salikbranĉoj ploras tre. 


Ne plu sunum” . Ve! 





—laŭ ĉinesko Sopir-al-sudo“ 
Espero 
laciĝis. Sento 
de hezitem” altiĝis. 
Fi ondojn forblovu vent' 
kun la granda pent”. 


Homaro 

panikas tre.Ve 

iuj ridis. Aliaj 

gratulas sin mem. Nepre 
ekkredu !Vere! 


La dua 
aŭ tria ondo! 


Vintro estas sur la sojlo. 

Miloj mortis en mondo! 
Vivu hejmrondo! 


Reveno 

al familiaj 

valoroj. Amo, kredo, 
espero kaj similaj. 
Ĉiuj tre noblaj! 


Leviĝu 

densa nebulo. 
Resaniĝu popolo, 
malaltiĝu fiuloj! 
Vivu bonuloj! 


—laŭ ĉinesko Sopir-al-sudo“ 


Jen,vintra 
nebulo rara. 
Fumo el tuboj miksas 


kun nebul” ĉi arbara. 


Grizas kampara. 


Nebulo 

kiel kurteno 

blanka, forglutas ĉion. 
Antaŭ vi aĉa sceno: 
Diabla beno! 


Tamen Sun” 

milde savas nin. 
Varma leviĝanta Sun” 
karesas radie nin, 


forpelante ĝin! 


Tiele 
ĝi malaperas. 
Dume ĉio ŝanĝiĝas. 


Tero varmiĝas. 


Novembra 


mateno frostas. 

Ofte vangoj ruĝiĝas. 

Niajn manojn ĝi mordas. 

Nazo gluiĝas! 
“Sopir-al-sudo: ĉina fiksforma poemo el kvin versoj 
de 35,77,5 silaboj laŭ rimaranĝo xa,xa,a (x=senrima). 


Ivaniĉka MAĜAROVA (Bulgario) 


| 


Mi kaj Pejĉo sidas en noktatrinkejo. Ni sidas kaj 
rigardas unu la alian kun amemo. Ni pensas pri io bela, 
iam okazinta kaj neripetebla. Li etendas lian manon 
kaj ordigas petoleman tufon en mia hararo. Poste lia 
mano karesas tenere mian vizaĝon. Mi ekridetas al li 
enigme kaj kuraĝe. Fermante la okulojn volupte, mi 
etendas manon por tuŝeti la lian. 

La drinkejo estas plenplena. Ĉiuj tabloj estas 
okupitaj krom unu. Sed ne longe al ĝi direktiĝas 
eleganta, juna viro. Li sidiĝas. Ho, terure! Li rimarkis 
min. 

Mi plu rigardas ameme Pejĉon, tamen miaj 
kruroj tremas. Sed li tenas miajn manojn, kisas ilin 
tenere kaj flustras amajn vortojn. Malvarma ŝvito 
aperas sur mia frunto. Mi sentas, sur mia nuko, la 
frostigantan rigardon de la eleganta viro. La skandalo 
estas neevitebla. Kun la rapideco de la ruzolino mi 
ekstaras, por forlasi la noktamuzejon. Sed jam ests 
malfrue. La viro staras kaj alproksimiĝas al nia tablo. 
Li levis manon kaj per unu frapo surplankigas Pejĉon 
kiu falas. En la salono ekkuras onidiro de tablo al 
tablo “”Sia edzo kaptis ŝin kun la amato”” Kaj nenio 
supozas, ke mia amato estas la bela, eleganta, Juna 
viro, kiu tiel kruele venĝis pro mia “perfido” kun 
Pejĉo, mia edzo. 


Bulgario, Razgrad 


Feng Jicai 


kankaj latoj 


Kiam mi eniris en la aŭtunon de la homa vivo, 
amikoj fingromontris mian verton kaj demandis: “Ha, 
kial vi havas blankajn harojn?” 


Aŭdinte tion, mi ridetante ne donis respondon. 


penseo 


Okaze mi ŝerce respondis: “Ĉar la pigmento de la 
haroj jam tute enkuris sur paperojn de miaj 
manuskriptoj.” 

Tiamaniere en ĝojridado kaj menskonfuziteco mi 
transgrimpis la monteĝon de la homa vivo kaj 
komencis malsupreniri laŭ la deklivo, aŭ per pli da 
penoj strebis suprengrimpi iome. 

Kiam mi rigardis miajn harojn en la spegulo, mi 
kelkfoje serioziĝis. Kiam aperis la unua blanka haro? 
Pro kio? Miaj pensoj plejofte transcendis tempon kaj 
spacon kaj reiris al tiufoja babilado kun la patrino 
dum mia knabeco. La patrino sidis kun la dorso al la 
malfermita fenestro. Zefiro sensone levetis la harojn 
de la patrino. Subite mi rimarkis, ke unu el ŝiaj haroj 
stariĝas blovate de la zefiro kaj arĝente brilas en 
vesperkrepuska sunlumo. Jen ĝi estas blanka haro! Tiu 
ĉi maldika blanka haro feble skuiĝis kaj rifuzis fali, 
kvazaŭ alvokante min. Estis la unua fojo por mi vidi 
la blankan haron de la patrino. Kaj mi forte sentis 
unuafoje, ke mia patrino ankaŭ maljuniĝas. Kiel terura 
afero ĝi estas! Mi nereteneble aliris kaj min ĵetis en 
ŝian sinon. Ne sciante, kio okazis, ŝi pridemandis min 
kaj penis levi min al la sida pozo, sed mi firme 
ĉirkaŭbrakumis ŝin, timante, ke ŝi forlasos... Post tio 
mi neniam diris al la patrino la kialon. La plej intensa 
sento malfacile esprimiĝis kaj la plej fragila sento 
devis trezore kaŝiĝi en la koro. Nuntempe la patrino 
jam havas blankajn harojn sur la tuta kapo, sed la 
unuafoja sento, kiam mi vidis ŝian blankan haron, 
estas profunda kaj neforgesebla. Tiamaj sento pri la 
vivo, tristeco kaj senhelpeco estas ĝuste tiel, kiel mi 
ne povus reĵeti la falintajn foliojn al la branĉoj... 

Kiam mia edzino alportis antaŭ min taseton da 
har-koloriga likvo kaj flatkapan penikon, kaj petis al 
mi kolorigi ŝiajn harojn, mi sentis ekskuon en la koro. 
Ho, ĉu la viva arbaro de nia generacio komencas faligi 
foliojn? Ĵetinte ekrigardon al ŝiaj haroj, mi ridete diris: 
“Vi havas nur du aŭ tri blankajn harojn, kial vi faras 
monton el talpejo?” Sed kiam mi disŝovis ŝiajn harojn, 
mi surpriziĝis. En ŝiaj nigraj haroj kaŝiĝas eĉ tiom da 
blankaj haroj! Kiel malatentema mi estas, ke mi ne 
malkovras tion eĉ ĝis nun! Ĝuste pro abundo de 
blankaj haroj ŝi sin devigis uzi kolorigilon por kovri la 


malprosperiĝon de juneco. Tamen, kiel ŝiaj haroj 

blankiĝis unu post alia el ŝiaj delikate bonodoraj kaj 
ebonnigraj haroj sur la tuta kapo? Ĉu pro miaj senĉesa 
okupiteco kaj flua parolado aŭ dum mia tag-nokta 
verkado absorbita? Ĉu tion kaŭzis la suferplena vivo 
de loĝado en alies domo post la tertremego? Ĉu ili 
subite blankiĝis de ŝia interna maltrankvileco pro mia 
grava malsano? Aŭ ĉu tiu afero... preskaŭ ŝin morte 
korŝiris kaj abrupte produktis tiom da blankaj haroj 
dumnokte? 

Nigraj haroj similas verdajn herbojn kaj la blankaj 
la velkintajn herbojn. Kiel la verdaj herboj nigraj 
haroj elspiras la allogan etoson de la viviĝo, dum la 
blankaj, kiel velkintaj herboj, trembrilas per la 
okulpika, trista kaj elĉerpiĝinta koloro. Kiel mi povus 
redoni al ŝi la belajn nigrajn harojn kiel tiujn de tiu 
jaro? 

Mi tre volis nigrigi ŝiajn blankiĝintajn harojn, ŝi 
tamen demandis: “Vi jam gutigis la likvon sur mian 
kaphaŭton, ĉu ne?” 

Mi ekstuporis. Hasteme mi detenis miajn larmojn 
per la palpebroj por ne faligi ilin. 

Unufoje mi donis al ŝi la reston de la har-koloriga 
likvo kaj petis al ŝi kolorigi la miajn. Post kolorigo mi 
eĉ aspektis multe juna ol antaŭe. Kiu dirus, ke la 
tempo malfacile ne revenus? Kiu dirus, ke la juneco 
ne plu restus konstante? Pro tio ankaŭ mi aliĝis al la 
vicaro, kiu volus retiri la tempon per utiligado de 
har-koloriga likvo. Oni neniel imagas, ke la 
har-kolorigo estas pli kaj pli malfacila afero, ĉar 
ĉiutaga pliigo de la blankaj haroj bezonas 
prilaboradon kaj la fakto sciiĝas, ke la blankaj haroj 
ne fariĝas el la nigraj, sed ekkreskas el la profundo de 
la kadukiĝinta vivo. La kolorigitaj haroj aspektas 
ebonnigraj, sed ĉe iliaj radikoj tuj aperas pure blanka 
koloro. Kiel ajn vi ilin kolorigas kaj kovras, ili 
elŝoviĝas unuj post aliaj. La aŭtuno de la homa vivo 
estas same obstinema kiel la printempo de la naturo. 
Nekovreblaj blankaj haroj! 

Komence oni povas zorgeme kolorigi ilin, ne 
preterlasante eĉ unu haron, sed kiam oni estas okupita, 
oni ne trovas tempon por tio, lasante ilin kreski 
laŭplaĉe. Se kolorigi, tio ĝenas, dum se ne kolorigi, tio 
malbeligas. Iom post iom tio fariĝas ŝarĝo. 


Tiutage najbara maljunulo faris viziton al mi. 

Spertoplena kaj erudicia, li aspektis sana kaj vigla, 
kun blanka hararo kaj sane ruĝa vizaĝo. Enirinte, li 
sidiĝis en la sunlumo. La bildo mirigis min: ne nur liaj 
kapharoj estas tute blankaj, sed ankaŭ liaj barbo kaj 
brovoj, kaj sub la forta sunlumo ili, tiel pufaj kiel 
mildaj, tiel rebrilaj tiel travideblaj, brilaj kiel arĝentaj 
silkostrioj, aspektas vere belaj, eĉ sen unu griznigra 
haro miksita en ili! Mi nereteneble diris: “Se mi havus 
belan kaj leĝeran blankan hararon kiel vi estonte! Nun 
estiĝas dilemo por mi kolorigi aŭ ne kolorigi.” 

Aŭdinte tion, li eksplodis per sonora ridado kaj 
poste diris al mi: “Mia juna frato, vi estas mensklara 
homo, kial vi fariĝas menskonfuza antaŭ la blankaj 
haroj? Infanoj havas la belecon de delikata naiveco, 
Junuloj la belecon de vigleco, mezaĝuloj, kia vi, la 
belecon de matureco, kaj mi la belecon de maljunaj 
senĝeneco kaj aplombeco. Tio similas la kvar 
sezonojn de la naturo: la printempo verdas, la somero 
pompas, la aŭtuno buntas kaj la vintro puras. Ĉiu 
havas sian belecon kaj ĉiu havas sian avantaĝon. 
Neniu bezonas envii la aliajn nek imiti la aliajn. 
Imitado lacigas kaj sindevigo des pli lacigas. Temas 
pri homoj. Kiam vi vivas, lasu vin vigliĝi kiel eble 
plej dinamike; kiam vi estas mortonta, lasu vin 
kvietiĝi kiel eble plej statike. Agu laŭ la procezo de la 
naturo. Prave! Agi laŭ la procezo de la naturo signifas, 
ke ni ĝuu tian sezonon kia ĝi sin prezentas. He, mi ne 
scias, ĉu tiuj miaj vortoj utilas al vi aŭ ne, mia juna 
frato?” 

Aŭdinte tion, mi tuj sentis, ke la tero pli larĝas kaj 
la ĉielo pli vastas, kaj min kaptis ĝojo en la koro. Mi 
ekskuis la kapon kaj la grizaj haroj sur la kapo 
svingiĝis, kvazaŭ vasto da aŭtunaj fragmitfloroj 


balanciĝus. 

